REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/20-01/3

URBROJ:238/10-01-01/2-20-21

Ivanić-Grad, 24. travnja 2020.

**GRADSKO VIJEĆE GRADA IVANIĆ-GRADA**

n/r predsjednika Željka Pongraca

**PREDMET: Prijedlog Odluke o povećanju temeljnog kapitala trgovačkog društva IVAPLIN društvo s ograničenom odgovornošću za distribuciju i opskrbu plinom, Ulica Krešimira IV 10, Grad Ivanić-Grad**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14, 01/18 i 03/20), Gradonačelnik Grada Ivanić-Grada, utvrdio je prijedlog

**O D L U K E**

**o povećanju temeljnog kapitala trgovačkog društva IVAPLIN društvo s ograničenom odgovornošću za distribuciju i opskrbu plinom, Ulica Krešimira IV 10, Grad Ivanić-Grad**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

S poštovanjem,

GRADONAČELNIK :

Javor Bojan Leš, dr.vet.med.

Temeljem članka 457. Zakona o trgovačkim društvima („Narodne novine“ br. 111/1993, 34/1999, 121/1999, 52/2000, 118/2003, 107/2007, 146/2008, 137/2009, 125/2011, 152/2011, 111/2012, 68/2013, 110/2015 i 40/2019), članka 35. i 391. Zakona o vlasništvu i drugim stvarnim pravima („Narodne novine“ br. 91/1996, 68/1998, 137/1999, 22/2000, 73/2000, 114/2001, 79/2006, 141/2006, 146/2008, 38/2009, 153/2009, 90/2010, 143/2012 i 152/2014), članka 35. Zakona o lokalnoj i područnoj (regionalnoj) samoupravi („Narodne novine“ br. 33/2001, 60/2001, 129/2005, 109/2007, 36/2009, 125/2008, 36/2009, 150/2011, 144/2012, 19/2013, 137/2015, 123/2017 i 98/2019) i članka 35. Statuta Grada Ivanić-Grada (Službeni glasnik, broj 02/14, 01/18 i 03/20) Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_\_ 2020. godine donijelo je sljedeću

**O D L U K U**

**o povećanju temeljnog kapitala trgovačkog društva IVAPLIN društvo s ograničenom odgovornošću za distribuciju i opskrbu plinom, Ulica Krešimira IV 10, Grad Ivanić-Grad**

Utvrđuje se:

* da su u poslovnim knjigama Grada Ivanić-Grada upisani plinovodi koji se vode kao dugotrajna materijalna imovina Grada Ivanić-Grada, prema Knjigovodstvenoj evidenciji i evidenciji iz Registra imovine koje se prilažu ovoj Odluci kao Prilog 1 (dalje u tekstu: Plinovodi).
* da trgovačko društvo IVAPLIN društvo s ograničenom odgovornošću za distribuciju i opskrbu plinom, Ulica Krešimira IV 10, Grad Ivanić-Grad, registrirano pri Trgovačkom sudu u Zagrebu pod MBS: 080699684, OIB: 57676681803 (dalje u tekstu: IVAPLIN), koristi Plinovode u obavljanju registrirane djelatnosti distribucije plina budući da:

1. obavlja reguliranu energetsku djelatnost distribucije plina temeljem energetske dozvole i sukladno uvjetima propisanim Zakonom o tržištu plina („Narodne novine“ broj 18/18) i Mrežnim pravilima plinskog distribucijskog sustava („Narodne novine“ broj 50 /18 i 88/19 ), na distribucijskom plinskom području koje obuhvaća teritorijalno područje Grada Ivanić-Grad, Općine Križ i Općine Kloštar Ivanić, za koje je dobilo koncesiju na razdoblje od 20 godina s osnova Ugovora o koncesiji za distribuciju plina od 29. veljače 2008. godine i Dodatka Ugovoru od 01. rujna 2009. godine, sklopljenog sa davateljem koncesije Zagrebačkom županijom;
2. su svi plinovodi na području obuhvaćenom koncesijom dugotrajna materijalna imovina, definirana Metodologijom utvrđivanja iznosa tarifnih stavki za distribuciju plina („Narodne novine“ broj 48/18) kao regulirano sredstvo, koje se koristi isključivo za obavljanje energetske djelatnosti distribucije plina i IVAPLIN ima pravo isključiti sve ostale subjekte pa i vlasnika od utjecaja na tu imovinu;

* da je IVAPLIN u vlasništvu jedinica lokalne samouprave čije teritorijalno područje je obuhvaćeno dobivenom koncesijom za distribuciju plina (Grad Ivanić-Grad 50% poslovnih udjela, Općina Križ 30% poslovnih udjela i Općina Kloštar Ivanić 20% poslovnih udjela) te obavlja djelatnosti koje su u interesu općeg, gospodarskog i socijalnog napretka građana.
* da je na Skupštini IVAPLIN-a održanoj dana 26. (dvadesetšestog) veljače 2020. (dvijetisućedvadesete), temeljem Mišljenja Središnjeg ureda Porezne uprave KLASA: 410-01/19-01/2294, URBROJ: 513-07-21-01-20-3 od 21. (dvadesetprvog) siječnja 2020. (dvijetisuće dvadesete), zaključeno da će svim članovima IVAPLIN-a biti predloženo da se plinovodi koje koristi IVAPLIN u obavljanju registrirane energetske djelatnosti, a u vlasništvu su članova IVAPLIN-a, unesu u temeljni kapital IVAPLIN-a.

Društvenim ugovorom IVAPLIN-a, pročišćeni tekst od 17. travnja 2019. godine (dalje u tekstu: Društveni ugovor) u članku 9. i 10. utvrđeno je da temeljni kapital IVAPLIN-a iznosi 1.216.000,00 (milijun dvijestotinešesnaesttisuća) u novcu te da temeljni ulozi članova društva iznose:

- grad Ivanić-Grad 641.200,00 (šeststotinačetrdesetjednatisućadvijestotine) kuna ili 52,73% (pedesetdvacijelasedamdesettriposto) od ukupnog temeljenog kapitala društva,

- općina Križ 348.100,00 (tristotinečetrdesetosamtisućastotinu) kuna ili 28,63 (dvadesetosamcijelihšezdesettriposto) od ukupnog temeljnog kapitala društva;

-općina Kloštar Ivanić 226.700,00 (dvijestotinedvadesetšesttisućasedamstotina) kuna ili 18,64% (osamnaestcijelihšezdesetčetiriposto) u ukupnom temeljnom kapitalu društva.

Grad Ivanić-Grad povećava temeljni kapital IVAPLIN-a unosom Plinovoda u temeljni kapital IVAPLIN-a, kojim unosom će se povećati postojeći temeljni ulog Grada Ivanić-Grada naveden točki II. ove Odluke.

Sukladno čl. 457. st. 7., 390. st. 3. i 4. i čl. 185.a Zakona o trgovačkim društvima, temeljni kapital će se povećati unosom Plinovoda u IVAPLIN bez revizije povećanja temeljnog kapitala, budući da će vrijednost Plinovoda koji se unose u temeljni kapital IVAPLIN-a biti utvrđena od strane stalnog sudskog vještaka za procjene nekretnina, izradom elaborata o procjeni.

Ovlašćuje se gradonačelnik Grada Ivanić-Grada da angažira neovisnog stalnog sudskog vještaka za procjenu vrijednost Plinovoda i izradu elaborata o procijeni iz stavka 2. ove točke te da temeljem izrađenog Elaborata sklopi ugovor o unosu Plinovoda u IVAPLIN.

Ovom Odlukom daje se ovlaštenje gradonačelniku Grada Ivanić-Grada da provede postupak povećanja temeljnog kapitala kako je utvrđeno u točki III. ove Odluke te da sukladno članku 457. Zakona o trgovačkim društvima i odredbama Društvenog ugovora potpiše svu potrebnu dokumentaciju u svrhu upisa povećanja temeljnog kapitala u sudski registar.

Ova Odluka stupa na snagu danom donošenja, a objavit će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_ 2020. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o povećanju temeljnog kapitala trgovačkog društva IVAPLIN društvo s ograničenom odgovornošću za distribuciju i opskrbu plinom, Ulica Krešimira IV 10, Grad Ivanić-Grad |
| **PRAVNI TEMELJ:** | Temeljem članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17 i 98/19), i članka 35. Statuta Grada Ivanić-Grada (Službeni glasnik, broj 02/14, 01/18 i 03/20) |
| **STRUČNA OBRADA:** | Upravni odjel za lokalnu samoupravu, pravne poslove i društvenu djelatnost |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pravni temelj za donošenje ove Odluke su odredbe Zakona o tržištu plina ( NN 18/18 ) i Mrežnih pravila plinskog distribucijskog sustava ( NN 50/18 ) temeljem kojih trgovačko društvo Ivaplin d.o.o. obavlja reguliranu energetsku djelatnost distribucije plina.